 *- prijedlog*

REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 340-01/16-01/99

URBROJ: 2186/12-03/01-16-1

Ivanec, listopad 2016.

  Na temelju članka 109. stavka 1. i 2. Zakona o cestama (“Narodne novine” br. 84/11, 22/13, 54/13, 148/13, 92/14) i članka 35. Statuta Grada Ivanca (“Službeni vjesnik Varaždinske županije” br. 21/09, 12/13 i 23/13 – pročišćeni tekst), Gradsko vijeće Grada Ivanca na --. sjednici održanoj \_\_\_ godine, donosi

**ODLUKU
o izmjenama i dopunama Odluke o nerazvrstanim cestama**
 **Članak 1.**

U Odluci o nerazvrstanim cestama (“Službeni vjesnik Varaždinske županije” br. 44/11, 34A/12, 12/13), članak 6. mijenja se i glasi:

„Za potrebe upravljanja nerazvrstanim cestama i njihovog održavanja ustrojava se jedinstvena baza podataka sa oznakama i vrstama nerazvrstanih cesta, nazivima, opisom, duljinom, katastarskim česticama upisanih u popis nerazvrstanih cesta.

Evidencija nerazvrstanih cesta Grada Ivanca sastavni je dio ove Odluke.“

 **Članak 2.**

 U članku 16., stavci 4. i 5. zamjenjuju se novima koji glase:

„Iznimno, u već izgrađenim i u pretežito izgrađenim dijelovima naselja, udaljenost vanjskog ruba ulične ograde od osi kolnika prometne površine može biti i manja od propisane dokumentima prostornog uređenja, ovisno o prostornim mogućnostima i mjesnim prilikama, uvažavajući pretežito formirani pravac izgrađenih ograda.“

„U pretežito neizgrađenim dijelovima naselja vanjskog ruba ulične ograde od osi kolnika prometne površine ne može biti manja od 3,0 m.“

 **Članak 3.**

U članku 32. stavku 2. riječi „od 100,00“ zamjenjuju se riječima „od 200,00“.

 **Članak 4.**

U članku 33. stavku 2. riječi „od 100,00“ zamjenjuju se riječima „od 200,00“.

 U članku 33. stavku 3. riječi „od 300,00“ zamjenjuju se riječima „od 600,00“.

 **Članak 5.**

 Stupanjem na snagu ove Odluke, prestaje važiti Dodatak I. Odluci o nerazvrstanim cestama – Popis nerazvrstanih cesta Grada Ivanca („Službeni vjesnik Varaždinske županije“ br. 12/13).

 **Članak 6.**

 Ova Odluka stupa na snagu prvog dana od dana objave u Službenom vjesniku Varaždinske županije.

PREDSJEDNIK GRADSKOG

VIJEĆA GRADA IVANCA:

 Edo Rajh, dipl.oec.